section_heading: Vojna služba i početak novinarske karijere
paragraph_text: Nakon završetka osnovne obuke u Ratnom zrakoplovstvu želi postati pilot, no ne uspijeva u tome. Uskoro je premješten u bazu Eglin na Floridi gdje dobiva prvi novinarski posao u časopisu The Command Courier. Kao urednik športske rubrike, Thompson putuje SAD-om izvještavajući o utakmicama Eglin Eaglesa, momčadi američkog nogometa. U srpnju 1958. otpušten je iz zrakoplovstva. Iako ga je zapovjednik preporučio za časni otpust, opisao ga je kao "buntovnog".